L'article 8.2 del Decret 284/2011, d'1 de març, d'ordenació de la formació professional inicial, preveu, entre d'altres continguts, els serveis d'assessorament que permeten identificar i seguir l'itinerari formatiu adient a cada persona.
L'article 36 de la mateixa norma preveu el procediment de reconeixement acadèmic dels aprenentatges adquirits per les persones adultes en activitats d'ensenyament no reglat, en l'experiència laboral, o en activitats socials, en relació amb els cicles formatius de grau mitjà o superior, i els seus efectes.
D'altra banda, a part de la necessitat d'establir una aportació econòmica a càrrec de les persones que es beneficien d'aquests serveis, resulta necessari completar la llista dels preus del dret d'inscripció en els cursos de formació no reglada presencial que imparteixen els centres i les escoles de capacitació agrària que preveu l'Ordre AAM/246/2012, per incorporar els corresponents preus per la inscripció en seminaris d'especialització i en seminaris d'especialització i aprofundiment.
L'article 1.3.2 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, estableix que la creació, la modificació i la derogació dels preus públics, llevat dels referits a l'ensenyament universitari, s'han d'efectuar mitjançant una ordre del conseller o consellera competent per raó de la matèria.
Valorada la necessitat d'adequar la llista de preus públics per la prestació de serveis i la realització d'activitats dels centres i les escoles de capacitació agrària establerts a l'Ordre AAM/246/2012, de 10 d'agost, d'acord amb l'informe del Departament d'Economia i Coneixement, i en ús de les atribucions que m'han estat conferides,
Modificació de l'annex de l'Ordre AAM/246/2012, de 10 d'agost
1.1 S'afegeixen dues noves lletres al paràgraf 2.5 de l'annex de l'Ordre AAM/246/2012, amb la redacció següent:
"f) Seminaris d'especialització de fins a 24 hores de durada: 100,00 euros per alumne.
"g) Seminaris d'especialització i aprofundiment de fins a 24 hores de durada: 150,00 euros per alumne."
1.2 S'afegeix un nou paràgraf 7 amb la redacció següent:
"Preus públics dels serveis d'assessorament en la formació professional inicial i per la inscripció en el procediment de reconeixement acadèmic d'aprenentatges dut a terme en els centres i escoles de capacitació agrària i a l'Escola de Viticultura i Enologia Mercè Rosell i Domènech.
"a) Preu públic pel servei d'assessorament en la formació professional inicial: 60,00 euros.
"b) Preu públic per la inscripció en el procés de reconeixement acadèmic dels aprenentatges adquirits en activitats d'ensenyament reglat, en l'experiència laboral, o en activitats socials, en relació amb els cicles formatius de grau mitjà o superior impartits en els centres i escoles de capacitació agrària i a l'Escola de Viticultura i Enologia Mercè Rosell i Domènech dependents del Departament d'Agricultura, Ramaderia, Pesca, Alimentació i Medi Natural, derivats de la Llei orgànica 2/2006, de 3 de maig, d'educació (LOE), o bé de la Llei orgànica 1/1990, de 3 d'octubre, d'ordenació general del sistema educatiu (LOGSE).
"Per crèdit dels títols LOGSE: 40,00 euros.
"Per unitat formativa dels títols LOE: 18,00 euros."
Als preus continguts a l'apartat 7 de l'annex de l'Ordre AAM/246/2012, se'ls apliquen les exempcions i bonificacions següents:
Les persones membres de famílies nombroses classificades en la categoria general i les persones membres de famílies monoparentals tenen una bonificació del 50% dels imports dels preus públics, sense que ambdues bonificacions siguin acumulables.
Estan exemptes dels preus públics:
d) Les víctimes d'actes terroristes, els seus cònjuges i els seus fills i filles.
Els centres apliquen les bonificacions i exempcions previstes en aquest article prèvia justificació documental.